Διασκευές έργων του Σαίξπηρ για παιδιά: Όνειρο Καλοκαιρινής Νύχτας
Creators: name: Αδαμίδου, Αικατερίνη Σάββα
Publisher: name: Aristotle University of Thessaloniki
Year: 2020
Subjects: Διασκευή
Σαίξπηρ
Παιδική λογοτεχνία / Όνειρο Καλοκαιρινής Νύχτας
Adaptation
Shakespeare
Children’s literature/ Midsummer Night’s Dream

description: Η παρούσα εργασία πραγματεύεται το θέμα της διασκευής έργων του Shakespeare για παιδιά και, ειδικότερα, του έργου του Όνειρο καλοκαιρινής νύχτας. Ο σκοπός της εργασίας συνίσταται στον εντοπισμό των διαφορών που παρατηρούνται ανάμεσα στο θεατρικό κείμενο που απευθύνεται σε ενήλικες και στις διασκευές του, οι οποίες λαμβάνουν τη μορφή αφηγηματικού κειμένου με εικονογράφηση και απευθύνονται σε παιδιά προσχολικής και πρώτης σχολικής ηλικίας. Ειδικότερα, μελετήθηκε η σχέση του μεταφρασμένου για ενήλικες κειμένου και των παιδικών διασκευών, για να διαπιστωθεί ποιος είναι ο ρόλος των διασκευών στην παιδική λογοτεχνία. Κατά τη διάρκεια της προσέγγισης του θέματος αυτού, διερευνήθηκε κατά πόσο τα διασκευασμένα για παιδιά έργα των κλασικών συγγραφέων, στην περίπτωσή μας του Shakespeare, επηρεάζονται από τις απόψεις της κοινωνίας για την παιδική ηλικία, από την ιδεολογία που κάθε εποχή φέρει, από τις μορφές της λογοκρισίας που συνειδητά ή ασυνείδητα εμφανίζονται στο διασκευασμένο κείμενο, από το ρόλο του διττού «εννοούμενου αναγνώστη», ενηλίκου και ανηλίκου. Παράλληλα, μελετήθηκε ο ρόλος της εικονογράφησης και του περικειμένου στα διασκευασμένα παιδικά έργα. Αντικείμενο διερεύνησης αποτέλεσαν, επιπλέον, οι μηχανισμοί που αλλάζουν και διαμορφώνουν ένα κλασικό κείμενο σε παιδικό / νεανικό. Οι σχετικοί αυτοί μηχανισμοί μελετήθηκαν με βάση τις απόψεις και τις θεωρίες, τόσο του G. Genette όσο και της Α. Ζερβού. Η κριτική και συγκριτική εξέταση του αρχικού κειμένου και των διασκευών του για παιδιά, που αποτελούν και το αντικείμενο της έρευνάς μας, έγινε με βάση δύο μεθόδους, φαινομενικά αντίθετες μεταξύ τους, αλλά με κοινό στόχο, την περιστολή και την επαύξηση, καθώς και την αφηγηματοποίηση, δηλαδή την αλλαγή ενός κειμένου από δραματικό σε αφηγηματικό. Εξετάσαμε το προκείμενο και τέσσερις διασκευές του, δύο εκ των οποίων συμπεριλαμβάνονται μέσα σε συλλογές με άλλα διασκευασμένα έργα του Shakespeare και δύο είναι αυτόνομα εικονογραφημένα παιδικά βιβλία. Εντοπίσαμε και σχολιάσαμε τη στρατηγική που ακολούθησαν οι διασκευαστές, προκειμένου να γίνει το θεατρικό έργο οικείο και κατανοητό στα παιδιά και πώς αυτό ανασημασιοδοτείται κάθε φορά μέσα σε νέα αισθητικά, πολιτιστικά και ιδεολογικά συμφραζόμενα
description: This essay deals with the adaptation of Shakespeare’s works for children, in particular The Midsummer Night’s Dream. This essay has as a purpose the detection of differences discerned between the theatrical play which was created for adults and its adaptations which can de found in forms of illustrated narratives addressed to toddlers and first grade children. More specifically, emphasis was given on the translated text for adults in relation to children’s adaptations in order to clarify their role in children’s literature. As the thesis was processing there was a deeper investigation concerning the question whether the adapted works of classic writers for children, in our case Shakespeare, are influenced by the social opinion for childhood in general, by the ideology of the times, by the wide range of types of censorship that are evident in the adapted text deliberately or undeliberately, by the role of the twofold ‘meant reader’, adult or not. In parallel, the role of illustration and the peritext in the adapted children’s plays was conferred. A subject of research was also the mechanisms that change and transform a classic script into a children’s one. The above mentioned mechanisms were studied using the G. Genette’s and A. Zervou’s theories as a base. The critical and comparative survey of the initial text and the adaptations for children, who are the subject of our research, was carried out based on two methods seemingly opposite to each other but with a common goal, excision and amplification, as well as narration, here meaning the transformation of a dramatic text into a narrative one. We inspected this one and its four adaptations, two of which are including two illustrated children’s books. We detected and observed the strategy used by the adapters in order for the theatrical play to inspire familiarity and cognitive understanding to the children and how this can de labelled every time in new artistic, cultural and ideological contex